CELEX: C2005/132/62
Language: el
Date: 2005-05-28 00:00:00
Title: Υπόθεση T-137/05: Προσφυγή της εταιρίας Gruppo LA PERLA SpA κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε την 1η Απριλίου 2005

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/34
            
         Προσφυγή της εταιρίας Gruppo LA PERLA SpA κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε την 1η Απριλίου 2005
   (Υπόθεση T-137/05)
   (2005/C 132/62)
   Γλώσσα της πρoσφυγής: η ιταλική
   Η εταιρία Gruppo LA PERLA SpA, εκπροσωπούμενη από τους Renzo Maria Morresi και Alberto Dal Ferro, δικηγόρους, άσκησε την 1η Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Αντίδικος ενώπιον του τμήματος προσφυγών ήταν η εταιρία Cielo Brands — Gestão e Investimentos Lda.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει πλήρως την προσβαλλόμενη απόφαση επαναφέροντας σε ισχύ την απόφαση του τμήματος ακυρώσεως και εν πάση περιπτώσει να αναγνωρίσει την ακυρότητα του επίμαχου σήματος,
            
         
               —
            
            
               να καταδικάσει την Cielo Brands — Gestão e Investimentos Lda στο σύνολο των δικαστικών εξόδων, συμπεριλαμβανομένων των δύο βαθμών της διαδικασίας ενώπιον του ΓΕΕΑ.
            
         Λόγοι ακυρώσεως και κύρια επιχειρήματα:
   
               Καταχωρισμένο κοινοτικό σήμα του οποίου ζητείται η ακύρωση:
            
            
               Λεκτικό σήμα «NIMEI LA PERLA MODERN CLASSIC» — Αίτηση καταχωρίσεως αριθ. 713446 για προϊόντα της κλάσης 14 (κοσμήματα, είδη χρυσοχοΐας, είδη ωρολογοποιίας, πολύτιμα μέταλλα, μαργαριτάρια, πολύτιμοι λίθοι)
            
         
               Δικαιούχος του κοινοτικού σήματος:
            
            
               Cielo Brands — Gestão e Investimentos Lda.
            
         
               Αιτών την ακύρωση του κοινοτικού σήματος:
            
            
               Η προσφεύγουσα
            
         
               Σήματα των οποίων δικαιούχος είναι η προσφεύγουσα:
            
            
               Τα ιταλικά σήματα:
               
                           —
                        
                        
                           La PERLA (εικονιστικό σήμα, αριθ. 769526), για προϊόντα που εμπίπτουν στην κλάση 25.
                        
                     
                           —
                        
                        
                           LA PERLA PARFUMS (λεκτικό σήμα, αριθ. 776082), για προϊόντα που εμπίπτουν στην κλάση 3.
                        
                     
                           —
                        
                        
                           La PERLA (εικονιστικό σήμα, αριθ. 804992), για προϊόντα που εμπίπτουν στις κλάσεις 3, 9, 14, 16, 18, 24, 25 και 35.
                        
                     
                           —
                        
                        
                           La PERLA (εικονιστικό σήμα, αριθ. GE2000 C 000428), για προϊόντα που εμπίπτουν στην κλάση 3.
                        
                     
                           —
                        
                        
                           La PERLA (εικονιστικό σήμα, αριθ. GE 2002 C 000181), για προϊόντα που εμπίπτουν στην κλάση 3
                        
                     
         
               Απόφαση του τμήματος ακυρώσεως:
            
            
               Δέχεται την αίτηση ακυρώσεως και ακυρώνει το κοινοτικό σήμα
            
         
               Απόφαση του τμήματος προσφυγών:
            
            
               Δέχεται την προσφυγή και ακυρώνει την απόφαση του τμήματος ακυρώσεως
            
         
               Λόγοι ακυρώσεως:
            
            
               
                           —
                        
                        
                           Παράβαση του άρθρου 8, παράγραφος 5 και παράγραφος 1, στοιχεία α' και β', καθώς και του άρθρου 73 του κανονισμού (ΕΚ) 40/94, για το κοινοτικό σήμα.
                        
                     
                           —
                        
                        
                           Παράβαση του κανόνα 50, παράγραφος 2, στοιχείο η', του κανονισμού 2868/95, της 13ης Δεκεμβρίου 1995, περί της εφαρμογής του κανονισμού 40/94.